Twee dood, 81 beseer in botsingDie bus in die botsing betrokke. (Foto: ER24) Twee mense is dood en 81 beseer tydens ’n botsing Saterdagoggend tussen ’n bus, ’n bakkie en ’n motor op die R71 tussen Letsitele en Gravelotte in Limpopo. Volgens Werner Vermaak, woordvoerder van ER24, is paramedici omstreeks 05:30 na die toneel ontbied waar verskeie mense buite die bus gesit of gelê het. Die wrak van die bakkie is onder die voorkant van die bus aangetref en ’n derde voertuig enkele meters verder, het Vermaak gesê. Twee mans was in die wrak van die bakkie onder die bus vasgekeer. Paramedici kon die mans nie dadelik uit die wrak bevry nie omdat die bus van die bakkie af gelig moes word, het Vermaak verduidelik. Albei mans is op die toneel dood verklaar. Die ander beseerdes is op die toneel volgens die erns van hul beserings behandel en na die Maphutha Malatji- en die Lethaba-hospitaal vervoer, het Vermaak gesê. Dit lyk in die stadium of die bus van Ellisras na Phalaborwa onderweg was toe die botsing plaasgevind het. Meer besonderhede oor die voorval in nog onduidelik. Die motor in die botsing betrokke. (Foto: ER24)